“Cёння ў Італіі і многіх іншых краінах адзначаецца ўрачыстасць Унебаўшэсця Пана, - заўважыў Пантыфік. - Гэта свята ўтрымлівае два элементы. З аднаго боку скіроўвае наш позірк да Неба, дзе праслаўлены Езус сядзіць праваруч Бога (пар. Мк 16,19). З іншага – нагадвае нам пра пачатак місіі Касцёла. Чаму? Таму што Езус, які ўваскрос і ўзышоў на Неба, пасылае сваіх вучняў, каб распаўсюджвалі Евангелле па ўсім свеце. Такім чынам Унебаўшэсце заклікае нас узняць позірк да Неба, каб потым адразу скіраваць яго на зямлю, спаўняючы заданні, якія ўваскрослы Пан нам даручыў.